
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 142
                                                                din 30 iulie 2020
privind concesionarea directă a unui teren
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 15.943/07.07.2020 şi la Consiliul Local Sighișoara cu nr. 17.441/23.07.2020, de referatul de aprobare, înregistrat cu nr. 15.946/07.07.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 18.163/26.06.2018, prin care numita Gall Marioara Octavia solicită concesionarea terenului în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127, sub nr. cad. 55127, teren pe care este edificată construcția C1 - Magazin mixt și sală multifuncțională, aflată în proprietatea lui Gall Adrian Romulus Ștefan căsătorit cu Gall Marioara Octavia, ca bun comun;

Având în vedere cererea înregistrată la Municipiul Sighişoara cu nr. 18.192/26.06.2018, prin care numita Gall Marioara Octavia solicită intabularea terenului aferent construcției proprietate personală antemenționat aflat în proprietatea Statului Român, pe Municipiul Sighișoara; 

Având în vedere faptul că, prin Hotărârea Consiliului Local Sighișoara nr. 22/30.01.2020 s-a certificat faptul că imobilul – teren în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127, sub nr. cad. 55127, prevăzut în anexa nr. 1, pct. 4 la hotărârea antemenționată, este cuprins în inventarul domeniului privat al Municipiului Sighișoara și de asemenea, a fost aprobată înscrierea dreptului de proprietate privată a Municipiului Sighișoara asupra acestui teren;

Având în vedere faptul că, urmare a Hotărârii Consiliului Local Sighișoara nr. 22/30.01.2020, înscrierea dreptului de proprietate privată a Municipiului Sighișoara asupra acestui teren a fost realizată;

Având în vedere faptul că, terenul solicitat spre concesionare se află pe raza unității administrativ - teritoriale și este cuprins în inventarul Municipiului Sighișoara ca aparținând domeniului privat, fiind înscris sub nr. de inventar 51.138;

Având în vedere prevederile anexei nr. 1, pct. 29 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara; 

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;
Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;
Ținând cont de faptul că în urma concesionării nu sunt afectate planurile de sistematizare, că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005 și că, de asemenea, prin încheierea contractului de concesiune se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 15.945/07.07.2020, prin care se propune aprobarea concesionării directe a terenului amintit mai sus;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se aprobă, începând cu data adoptării prezentei, concesionarea directă a terenului în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127 Sighișoara, sub nr. cad. 55127, către Gall Adrian Romulus Ștefan căsătorit cu Gall Marioara Octavia, proprietari ai construcției edificate pe teren.

(2) Valoarea redevenței concesiunii, conform anexei nr. 1, pct. 29 – zona B la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara, va fi de 1,00 lei/mp./lună, adică de 702,00 lei/lună.

(3) Valoarea redevenței se va indexa semestrial cu indicele de inflaţie.

(4) Redevența va fi achitată lunar, până în ultima zi a lunii pentru luna în curs.

(5) Concesionarul va fi obligat să depună, în termen de 90 de zile de la data semnării contractului, cu titlu de garanție, suma de 2.106,00 lei, reprezentând valoarea obligației de plată către concedent, stabilită și datorată pentru primele 3 luni de contract, sumă din care, dacă este necesar, să poată fi prelevate majorări și sume datorate de concesionar concedentului, în baza contractului de concesiune.

(6) Durata concesiunii va fi de 25 ani, cu posibilități de prelungire, prin acordul de voință al părților, încheiat în formă scrisă, cu condiția ca durata însumată a concesiunii să nu depășească 49 de ani.

Art. 2. Modelul - cadru al contractului de concesiune, întocmit cu respectarea reglementărilor legale în vigoare, se regăsește în anexa nr. 1 la prezenta hotărâre.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Administrarea Patrimoniului, Biroul Public Cadastru și Agricultură, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Sîrbu Ioan - Iulian                              
                                               Contrasemnează pentru legalitate
                                     SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;
  1 ex. Biroul Public Cadastru și Agricultură;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Gall Adrian Romulus Ștefan și soția, doamna Gall Marioara Octavia.
14 ex.

B.A. 
